Deg yixef amezwaru, newwi-d awal ɣef ungal aqbayli, s tbadutin n yinagmayen ama d iqbaliyen, d ibarraniyen. Syen nemmeslay-d ɣef umezruy-is, tulmisin-is, amud n wungalen i d-yeffɣen s tmaziɣt d widak i yettwasuqlen, nebder-d daɣen ayen yerzan tabadut n usentel d tsentalant deg yimawalen, inagmayen aked umezruy-is, anda nessaweḍ ɣer yiwet n tmuɣli, d akken tawsit n wungal, ɣas akken d tawsit tatrart acku teṭṭef aḥric meqqren deg annar n tsekla tamaziɣt.